CELEX: 32020R0699
Language: sl
Date: 2020-05-25 00:00:00
Title: Uredba Sveta (EU) 2020/699 z dne 25. maja 2020 o začasnih ukrepih v zvezi s skupščinami evropskih družb (SE) in evropskih zadrug (SCE)

27.5.2020   
               
               
                  SL
               
               
                  Uradni list Evropske unije
               
               
                  L 165/25
               
            
         UREDBA SVETA (EU) 2020/699
         z dne 25. maja 2020
         o začasnih ukrepih v zvezi s skupščinami evropskih družb (SE) in evropskih zadrug (SCE)
         
            (Besedilo velja za EGP)
         
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 352 Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta,
         po posredovanju osnutka zakonodajnega akta nacionalnim parlamentom,
         v skladu s posebnim zakonodajnim postopkom,
         ob upoštevanju naslednjega:
         
                     (1)
                  
                  
                     Da bi se omejil izbruh COVID-19, ki ga je Svetovna zdravstvena organizacija 11. marca 2020 razglasila za pandemijo, so države članice uvedle vrsto povsem novih ukrepov, zlasti ukrepe glede omejevanja gibanja in omejevanja socialnih stikov.
                  
               
                     (2)
                  
                  
                     Takšni ukrepi lahko družbam in zadrugam preprečujejo, da bi izpolnile svoje pravne obveznosti na podlagi nacionalne zakonodaje in zakonodaje prava družb Unije, zlasti z ustvarjanjem velikih težav pri organizaciji njihovih skupščin.
                  
               
                     (3)
                  
                  
                     Na nacionalni ravni so države članice uvedle izredne ukrepe za podporo družbam in zadrugam ter jim zagotovile potrebna orodja in prožnost v sedanjih izjemnih okoliščinah zaradi pandemije COVID-19. Številne države članice so zlasti omogočile uporabo digitalnih orodij in postopkov za organizacijo skupščin ter podaljšale roke za organizacijo skupščin v letu 2020.
                  
               
                     (4)
                  
                  
                     Na ravni Unije Uredba Sveta (ES) št. 2157/2001 (1) ureja evropske družbe (SE) in Uredba Sveta (ES) št. 1435/2003 (2) ureja evropske zadruge (SCE). Obe uredbi določata, da skupščina zaseda v šestih mesecih po izteku poslovnega leta. Ob upoštevanju trenutnih izrednih okoliščin, nastalih zaradi pandemije COVID-19, bi bilo treba odobriti začasno odstopanje od navedene zahteve. Glede na to, da je zasedanje skupščin bistvenega pomena za zagotovitev, da se pravočasno sprejmejo odločitve, ki so zakonsko predpisane ali ekonomsko potrebne, bi bilo treba SE in SCE dovoliti, da svojo skupščino organizirajo v 12 mesecih po izteku poslovnega leta, pod pogojem, da je skupščina organizirana najpozneje 31. decembra 2020. Ker gre za začasen ukrep zaradi izjemnih okoliščin zaradi pandemije Covid-19, bi se moralo to odstopanje uporabljati samo za skupščine, ki morajo zasedati v letu 2020.
                  
               
                     (5)
                  
                  
                     Pogodba o delovanju Evropske unije(PDEU) za sprejetje te uredbe ne daje drugih pooblastil kot tistih iz člena 352.
                  
               
                     (6)
                  
                  
                     Ker cilja te uredbe, in sicer zagotoviti začasno nujno rešitev za SE in SCE, ki jim omogoča odstopanje od določb Uredbe (ES) št. 2157/2001 in Uredbe (ES) št. 1435/2003 v zvezi s časovnim načrtom zasedanja skupščin, države članice ne morejo zadovoljivo doseči, temveč se ti cilji zaradi obsega in učinkov lažje dosežejo na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji (PEU). V skladu z načelom sorazmernosti iz navedenega člena ta uredba ne presega tistega, kar je potrebno za doseganje navedenega cilja.
                  
               
                     (7)
                  
                  
                     Glede na to, da se bo šestmesečno obdobje iz uredb (ES) št. 2157/2001 in (ES) št. 1435/2003 izteklo maja ali junija 2020, in glede na to, da bo treba upoštevati obdobja za sklic, bi morala ta uredba začeti veljati čim prej.
                  
               
                     (8)
                  
                  
                     Glede na navedeno je bilo primerno določiti izjemo od roka osmih tednov iz člena 4 Protokola št. 1 o vlogi nacionalnih parlamentov v Evropski uniji, ki je priložen PEU, PDEU in Pogodbi o ustanovitvi Evropske skupnosti za atomsko energijo –
                  
               SPREJEL NASLEDNJO UREDBO:
         
            Člen 1
            Začasni ukrep v zvezi s skupščinami evropskih družb (SE)
            Kadar se v skladu s členom 54(1) Uredbe (ES) št. 2157/2001 v letu 2020 skliče skupščina SE, lahko SE, z odstopanjem od navedene določbe, skupščino skliče v 12 mesecih po izteku poslovnega leta, pod pogojem, da je skupščina organizirana do 31. decembra 2020.
         
         
            Člen 2
            Začasni ukrep v zvezi s skupščinami
            evropskih zadrug (SCE)Kadar se v skladu s členom 54(1) Uredbe (ES) št. 1435/2003 v letu 2020 skliče skupščina SCE, lahko SCE, z odstopanjem od te določbe, skupščino skliče v 12 mesecih po izteku poslovnega leta, pod pogojem, da je skupščina organizirana do 31. decembra 2020.
         
         
            Člen 3
            Začetek veljavnosti
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 25. maja 2020
            
               
                  Za Svet
               
               
                  Predsednik
               
               G. GRLIĆ RADMAN
            
         
         
            (1)  Uredba Sveta (ES) št. 2157/2001 z dne 8. oktobra 2001 o statutu evropske družbe (SE) (UL L 294, 10.11.2001, str. 1).
         
            (2)  Uredba Sveta (ES) št. 1435/2003 z dne 22. julija 2003 o statutu evropske zadruge (SCE) (UL L 207, 18.8.2003, str. 1).